Kiss of Death

Kiss of Death είναι ο τίτλος του 18ου στούντιο δίσκου του βρετανικού χέβι μέταλ συγκροτήματος Motörhead, ο οποίος κυκλοφόρησε στις 29 Αυγούστου 2006 μέσω της δισκογραφικής εταιρείας "SPV". Η περιορισμένη έκδοση του άλμπουμ περιελάμβανε τη διασκευή των Motörhead στο "Whiplash" των Metallica και την επανεκτέλεση του τραγουδιού "R.A.M.O.N.E.S.".

 Τον Οκτώβριο του 2005, οι Motörhead περιόδευσαν στην Ευρώπη μαζί με τους Mondo Generator, πριν επιστρέψουν στη Μεγάλη Βρετανία για εμφανίσεις με τους In Flames και τις Girlschool. Στις 19 Νοεμβρίου, ο Lemmy ανέβηκε στη σκηνή του "Brixton Academy" και έπαιξε μαζί με τις Girlschool το κομμάτι "Please Don't Touch", το οποίο είχαν κυκλοφορήσει σε συνεργασία μαζί με τους Motörhead το 1981, στο EP "St. Valentine's Day Massacre". Τις ζωντανές εμφανίσεις τους για το 2005 έκλεισαν με επτά συναυλίες στην Αυστραλία και τη Νέα Ζηλανδία, μαζί με τους Motley Crue. Τον Μάρτιο του 2006 έδωσαν τέσσερις συναυλίες στα "House of Blues" του Λος Άντζελες, του Σαν Ντιέγκο, του Άναχαϊμ και του Λας Βέγκας. Από τον Ιούνιο μέχρι τον Αύγουστο στο "Primavera Sound Festival" της Βαρκελώνης, στο φεστιβάλ "Gods of Metal" του Μιλάνου, στο "Nova Rock Festival" στην Αυστρία, στο "Graspop Festival" στο Βέλγιο, στο "Waldrock Festival" της Ολλανδίας, στο "With Full Force Festival" της Λειψίας, στο "Wacken Open Air" στη Γερμανία, κ.α.. Στις αρχές της χρονιάς, μετέβησαν στα "Paramount Studios" του Λος Άντζελες για την ηχογράφηση του "Kiss of Death", με το κομμάτι "Kingdom of the Worm" να παίζεται για πρώτη φορά στις 19 Μαΐου κατά την εμφάνιση του Lemmy στην ραδιοφωνική εκπομπή "Jonesy's Jukebox" στον Indie 103.1 FM του Λος Άντζελες. Στις 12 Ιουνίου ανακοινώθηκε η λίστα των κομματιών του άλμπουμ, ο οποίος κυκλοφόρησε στις 29 Αυγούστου 2006, σκαρφαλώνοντας στην τέταρτη θέση των γερμανικών τσαρτ, την υψηλότερη από οποιοδήποτε άλλο δίσκο του συγκροτήματος μέχρι τότε. Επίσης, μπήκε στο Top-20 αρκετών ευρωπαϊκών τσαρτ και έφθασε στο # 45 στην πατρίδα του συγκροτήματος, το πρώτο τους Top-50 μετά από 15 χρόνια. Το μοναδικό βίντεο κλιπ του δίσκου ήταν για το τραγούδι "Be My Baby". Οι κριτικές του δίσκου ήταν καλές, αφού το "Allmusic" το βαθμολόγησε με 3,5 αστέρια, το "Sputnik Music" του έδωσε μέσο όρο βαθμολογιών 3,5 και το "Metal Archives" 85%. Η περιοδεία για την προώθηση του "Kiss of Death" ξεκίνησε στις 28 Οκτωβρίου 2006 από το Κάνσας Σίτι των Ηνωμένων Πολιτειών και μετά από μία εμφάνιση στο Δουβλίνο τρεις ημέρες αργότερα, το συγκρότημα ξεκίνησε μία βρετανική περιοδεία η οποία διήρκεσε όλο το Νοέμβριο, για να τελειώσει τη χρονιά με δώδεκα ακόμη συναυλίες, οι εννέα εκ των οποίων στη Γερμανία. Το Νοέμβριο του 2006, οι Motörhead έκαναν μία συμφωνία να σπονσοράρουν την ποδοσφαιρική ομάδα Greenbank B, από το Λίνκολν. Στα τέλη Απριλίου του 2007, το συγκρότημα έδωσε έξι συναυλίες στη Λατινική Αμερική, συνεχίζοντας με οκτώ εμφανίσεις στη Γαλλία και 16 ακόμη σε διάφορες χώρες της Ευρώπης, συμπεριλαμβανομένων δύο εμφανίσεων σε Αθήνα και Θεσσαλονίκη. 1. Sucker (Kilmister, Campbell, Dee) - 2:59 2. One Night Stand (Kilmister, Campbell, Dee) - 3:05 3. Devil I Know (Kilmister, Campbell, Dee) - 3:00 4. Trigger (Kilmister, Campbell, Dee) - 3:53 5. Under the Gun (Kilmister, Campbell, Dee) - 4:44 6. God Was Never on Your Side (Kilmister, Campbell, Dee) - 4:20 7. Living in the Past (Kilmister, Campbell, Dee) - 3:45 8. Christine (Kilmister, Campbell, Dee) - 3:42 9. Sword of Glory (Kilmister, Campbell, Dee) - 3:57 10. Be My Baby (Kilmister, Campbell, Dee) - 3:40 11. Kingdom of the Worm (Kilmister, Campbell, Dee) - 4:08 12. Going Down (Kilmister, Campbell, Dee, T.Campbell) - 3:35 Kiss of Death (άλμπουμ) Επίσημη κυκλοφορία: 29 Αυγούστου 2006 Το "Kiss of Death" ηχογραφήθηκε από τους εξής μουσικούς: Lemmy - μπάσο, φωνητικά Φιλ Κάμπελ - κιθάρα Μίκι Ντι - τύμπανα Χρονολόγιο Motörhead, δεκαετία του '00 Αρχειοθετήθηκε 2016-03-05 στο Wayback Machine. Αρχείο συναυλιών των Motörhead, 2006 Allmusic review Sputnik Music review Encyclopaedia Metallum review Discogs Θέσεις τσαρτ